19. ΝΟΜΟΣ υπ’ αριθ.359 της 17/24 Ιουν.1976 (ΦΕΚ Α΄155) Περί τροποποιήσεως διατάξεων τινών του Ν.Δ.580/1970 “περί του εποπτικού, εκπαιδευτικού, βοηθητικού προσωπικού των Κατωτέρων και Μέσων Επαγγελματικών Σχολών και τινών οργανωτικών διατάξεων, περί ρυθμίσεως θεμάτων καταστάσεως προσωπικού Μέσων και Κατωτέρων Τεχνικών Σχολών και περί ισοτιμίας πτυχίων καταργηθεισών Μέσων Σχολών Εργοδηγών” και ρυθμίσεως συναφών θεμάτων. Άρθρ.1.-(Αντικαθίσταται η παρ.5 του άρθρ.10 Ν.Δ.580/1970, ανωτ.αριθ.1). Άρθρ.10.-(Προστίθεται παρ.3 εις το άρθρ.2 Νόμ. 298/1976, κατωτ.σελ.516/5719). Άρθρ.11.-Αι διατάξεις του άρθρ.24 παρ.2 του Ν.Δ.652/1970 “περί Κέντρων Ανωτέρας Τεχνικής Εκπαιδεύσεως” (κατωτ.σελ.516, 501) εφαρμόζονται από της ισχύος του παρόντος και επί των Καθηγητών, του Βοηθητικού Διδακτικού Προσωπικού των Υπομηχανικών Εργαστηριακών Ασκήσεων και των Εργοδηγών Εργαστηριακών Ασκήσεων των Ανωτέρων Σχολών Υπομηχανικών Αθηνών και Θεσσαλονίκης. Άρθρ.12.-Η ισχύς του παρόντος άρχεται από της δημοσιεύσεως του εις την Εφημερίδα της Κυβερνήσεως, πλην αν άλλως ορίζεται εν αυτώ. Άρθρ.2.-1-4.(Αντικαθίστανται, αφ’ ης ίσχυσαν αι παρ.4, 5, 7 και 9 του άρθρ.22 Ν.Δ.580/1970). Άρθρ.3.-1.Οι κατά την έναρξιν ισχύος του παρόντος νόμου υπηρετούντες εις τας θέσεις των κατά το άρθρ.9 του ως άνω Ν.Δ/τος Κλάδων και έχοντες χρόνον δημοσίας υπηρεσίας ανώτερον του κατά τας κειμένας διατάξεις απαιτουμένου δια την εξέλιξίν των από του εισαγωγικού του οικείου Κλάδου, ως ούτος καθορίζεται εις τας διατάξεις του ιδίου Ν.Δ/τος και του παρόντος μέχρι του κατεχομένου βαθμού, επανεντάσσονται, μετά την κατά την παρ.4 του άρθρ.2 του παρόντος ένταξιν, τη αιτήσει των, μετά σύμφωνον γνώμην του οικείου Υπηρεσιακού Συμβουλίου, εις ανάλογον προς τον χρόνον υπηρεσίας βαθμόν, ως ακολούθως: Οι της Α΄ Κατηγορίας μέχρι και του 4ου βαθμού. Οι της Β΄ Κατηγορίας μέχρι και του 6ου βαθμού. 2.Δια την κατά τ’ ανωτέρω ένταξιν λαμβάνεται υπ’ όψιν η μέχρι της δημοσιεύσεως του παρόντος διανυθείσα υπηρεσία του ως άνω προσωπικού εις θέσεις των κατά το άρθρ.9 του Ν.Δ.580/70 κλάδων, η προϋπηρεσία αυτού η αναγνωρισθείσα ως δημοσία υπηρεσία κατά το άρθρ.22 παρ.7 του Ν.Δ.580/70, ως και πάσα άλλη δημοσία προϋπηρεσία διανυθείσα μετά των τυπικών προσόντων διορισμού. 3.Η σειρά αρχαιότητος των κατά τας διατάξεις του παρόντος άρθρου επανεντασσομένων καθορίζεται εκ του προκύπτοντος εις τον βαθμόν εντάξεως πλεονάζοντος χρόνου υπηρεσίας, ο οποίος υπολογίζεται δια την περαιτέρω προαγωγικήν εξέλιξιν. 4.Ως χρονολογία εντάξεως λογίζεται ο χρόνος ενάρξεως της ισχύος του παρόντος νόμου. Άρθρ.4.-1.Οι μέχρι της ενάρξεως της ισχύος του παρόντος νόμου διορισθέντες η μεταταγέντες εις θέσεις των Κλάδων Α1, Α5, Β1 και Β2 επανεντάσσονται εις τον αμέσως ανώτερον του κατεχομένου βαθμόν, εφ’ όσον κατά τη δημοσίευσιν της πράξεως διορισμού ή μετατάξεως εκέκτηντο τριετή πείραν, εκτός εάν αυτή ελήφθη υπ’ όψιν δια την βαθμολογικήν εξέλιξιν αυτοτελώς και ουχί ομού μετά του πτυχίου Σ.Ε.Λ.Ε.Τ.Ε. ή πτυχίου σπουδών εις την αλλοδαπήν συναφών προς τας εν τη Σ.Ε.Λ.Ε.Τ.Ε. ή μεταπτυχιακών σπουδών εις την αλλοδαπήν. 2.Οι μέχρι της ενάρξεως της ισχύος του παρόντος νόμου διορισθέντες εις θέσεις των Κλάδων: α)Α2 της παρ.2 του άρθρ.20 του Ν.Δ.652/70, β)Α2 και Α5 της παρ.1 του άρθρ.20 του Ν.Δ.789/70 καταλαμβάνουν θέσεις των Κλάδων Α1, Α2 και Α4 αντιστοίχως, εφ’ όσον κέκτηνται διδακτορικόν δίπλωμα, αυξανομένων αντιστοίχως των δια των ως άνω άρθρων συσταθεισών θέσεων καθηγητών και καταργουμένων ισαρίθμων θέσεων καθηγητών βοηθών. Άρθρ.5.-Οι εκ των μέχρι της ενάρξεως της ισχύος του παρόντος νόμου διορισθέντων κατεχόντες κατά την δημοσίευσιν του παρόντος νόμου, βαθμόν ανώτερον εκείνου, τον οποίον έδει να κατέχουν κατ’ εφαρμογήν των διατάξεων του παρόντος νόμου, διατηρούν τούτον, πλην δεν προάγονται εις τον επόμενον βαθμόν, εάν δεν πληρούν τας κατά τον παρόντα νόμον προϋποθέσεις προαγωγής. Άρθρ.6.-1.Οι πτυχιούχοι της Ανωτέρας Σχολής Εκπαιδευτικών Τεχνολόγων Μηχανικών προτιμώνται εις πάσαν περίπτωσιν κατά τον διορισμόν, προς πλήρωσιν κενών θέσεων διδακτικού και εργαστηριακού προσωπικού των Δημοσίων και Ιδιωτικών Επαγγελματικών Σχολών. 2.Αι διατάξεις του άρθρ.40 του Ν.Δ.652/1970 “περί Κέντρων Ανωτέρας Τεχνικής Εκπαιδεύσεως” (κατωτ.σελ.516, 501) έχουσιν εφαρμογήν και δια τους πτυχιούχους της Α.Σ.Ε.Τ.Ε.Μ. Άρθρ.7.-Δικαίωμα λήψεως αναδρομικώς αποδοχών εκ της εφαρμογής του παρόντος νόμου δεν γεννάται. Άρθρ.8.-1.Επιτρέπεται η απόσπασις εκπαιδευτικού, κατέχοντος θέσιν συσταθείσαν δια του άρθρ.9 του Ν.Δ.580/1970 από Σχολής εις Σχολήν εντός της περιφερείας του αυτού Περιφερειακού Συμβουλίου Επαγγελματικής Εκπαιδεύσεως προς αντιμετώπισιν επειγουσών υπηρεσιακών αναγκών. Η απόσπασις ενεργείται δια πράξεως του αρμοδίου Επιθεωρητού Επαγγελματικής Εκπαιδεύσεως, μετά γνώμην του οικείου Περιφερειακού Συμβουλίου, εφαρμοζομένων κατά τα λοιπά των διατάξεων του άρθρ.96 του Νόμ.1811/1951 “περί Κώδικος καταστάσεως των Δημοσίων Διοικητικών Υπαλλήλων”. 2.Δια πράξεως του αρμοδίου Επιθεωρητού επιτρέπεται η μερική απασχόλησις του κατά την προηγουμένην παράγραφον Εκπαιδευτικού εις ετέραν Σχολήν του αυτού Δήμου ή Κοινότητος προς συμπλήρωσιν του κατά νόμον υποχρεωτικού ωραρίου εβδομαδιαίας διδασκαλίας. Άρθρ.9.-Θέσεις προσωπικού της Δημοσίας  Επαγγελματικής Εκπαιδεύσεως, Κατωτέρας, Μέσης (Μετά τη σελ.516,448(α) Σελ.516,449 Τεύχος 610-Σελ.105 Προσωπικό Επαγγελματικών Σχολών 32.Ε.ι.19 και Ανωτέρας βαθμίδος, ως και σχολών Ν.Π.Δ.Δ. ισοτίμων προς τας δημοσίας προκηρυχθείσαι μέχρις 29.2.1976 και μη πληρωθείσαι μέχρι της ισχύος του παρόντος, επαναπροκηρύσσονται και πληρούνται κατά τας κειμένας διατάξεις. 